**Ֆուտբոլի Ֆրանսիայի սուպերգավաթ** (ֆր.՝ Trophée des Champions), ֆրանսիական ֆուտբոլային մրցաշար՝ կազմված 1 խաղից, որին մասնակցում են նախորդ մրցաշրջանի Լիգա 1-ի և Ֆրանսիայի գավաթի հաղթողները։ Այն համարժեք է այլ երկրներում անցկացվող սուպերգավաթներին։ Գործող չեմպիոնը Պարի Սեն-Ժերմենն է, որը 2017 թվականի Ֆրանսիայի սուպերգավաթում 1-2 հաշվով պարտության մատնեց Մոնակոյին՝ նվաճելով իր 7-րդ սուպերգավաթը։

Պատմություն
-----------

Ֆրանսիայի սուպերգավաթը իր անվանմամբ առաջին անգամ գործածվեց 1995 թվականին, բայց այս ձևաչափով մրցաշարը անցկացվում է 1949 թվականից, երբ 1948-49 մրցաշրջանի Ֆրանսիայի առաջնության հաղթող Ռեյմսը 4-3 հաշվով պարտության մատնեց 1948-49 մրցաշրջանի Ֆրանսիայի գավաթի հաղթող Ռասինգ Փարիզին։

1955 թվականից 1973 թվականը Ֆրանսիայի ֆուտբոլի ֆեդերացիան անցկացնում էր նմանատիպ մրցաշար՝ *Challenge des champions* անվանմամբ։ Խաղը սկսեց նորից անցկացվել 1985 թվականին, սակայն այն անցկացվեց ընդամենը 2 տարի՝ իր հայտնի չլինելու պատճառով։ Ֆրանսիայի ֆուտբոլի ֆեդերացիան 1995 թվականին պաշտոնապես վերականգնեց սուպերգավաթը՝ իր ներկայիս անվանմամբ և ձևաչափով, իսկ առաջին խաղը տեղի ունեցավ 1996 թվականի հունվարին՝ Պարի Սեն-Ժերմենի և Նանտի միջև։ Հաջորդ մրցաշրջանում խաղը չանցկացվեց, քանի որ Օսերը դուբլ ձևակերպելով՝ հաղթելով Ֆրանսիայի առաջնությունը և Ֆրանսիայի գավաթը։ Նմանատիպ իրավիճակ տեղի ունեցավ 2008 թվականին, երբ Օլիմպիկ Լիոնը դուբլ նվաճեց։ Սկզբից որոշվեց խաղը չեղարկել, սակայն վերջին պահին Ֆրանսիայի փոխչեմպիոն Բորդոյին թույլատրվեց մասնակցել հանդիպմանը և վերջինս հաղթեց 5-4 հաշվով հաղթեց հետխաղյա 11-մետրանոցների հարվածաշարում։

Ֆրանսիայի սուպերգավաթը անցկացվել է տարբեր մարզադաշտերում։ 2009 թվականի սուպերգավաթը առաջին անգամ անցկացվեց Ֆրանսիայի տարածքից դուրս՝ Մոնրեալի Օլիմպիական մարզադաշտում։ Դրանից հետո այն անցկացվել է նաև Թունիսում, Մարոկկոյում, ԱՄՆ-ում, Գաբոնում և Չինաստանում։

Հաղթողներ
---------

| Ակումբ | Հաղթող | 2-րդ տեղ | Հաղթած տարիներ | Երկրորդ տեղ գրաված տարիներ |
| --- | --- | --- | --- | --- |
| Օլիմպիկ Լիոն | 8 | 4 | 1973, 2002, 2003, 2004, 2005, 2006, 2007, 2012 | 1967, 2008, 2015, 2016 |
| Պարի Սեն-Ժերմեն | 7 | 4 | 1995, 1998, 2013, 2014, 2015, 2016, 2017 | 1986, 2004, 2006, 2010 |
| Ռեյմս | 5 | 1 | 1949, 1955, 1958, 1960, 1966 | 1962 |
| Սենտ Էտիեն | 5 | 1 | 1957, 1962, 1967, 1968, 1969 | 1970 |
| Մոնակո | 4 | 2 | 1961, 1985, 1997, 2000 | 1960, 2017 |
| Նանտ | 3 | 4 | 1965, 1999, 2001 | 1966, 1973, 1995, 2000 |
| Բորդո | 3 | 4 | 1986, 2008, 2009 | 1968, 1986, 1999, 2013 |
| Օլիմպիկ Մարսել | 3 | 2 | 1971, 2010, 2011 | 1969, 1972 |
| Նիս | 1 | 3 | 1970 | 1956, 1959, 1997 |
| Սեդան | 1 | 1 | 1956 | 1961 |
| Ռեն | 1 | 1 | 1971 | 1965 |
| Հավր | 1 | 0 | 1959 | – |
| Բաստիա | 1 | 0 | 1972 | – |
| Լիլ | 0 | 2 | – | 1955, 2011 |
| Օսեր | 0 | 2 | – | 2003, 2005 |
| Գենգան | 0 | 2 | – | 2009, 2014 |
| Ռասինգ Փարիզ | 0 | 1 | – | 1949 |
| Թուլուզ | 0 | 1 | – | 1957 |
| Նիմ | 0 | 1 | – | 1958 |
| Լանս | 0 | 1 | – | 1998 |
| Ստրասբուրգ | 0 | 1 | – | 2001 |
| Լորյան | 0 | 1 | – | 2002 |
| Սոշո | 0 | 1 | – | 2007 |
| Մոնպելիե | 0 | 1 | – | 2012 |

Ծանոթագրություններ
------------------

1. ↑  "Ligue1.com - French Football League - Trophée des Champions - Season 2017/2018 - Final - AS Monaco / Paris Saint-Germain". *www.ligue1.com* (in անգլերեն). Retrieved 2018 թ․ մարտի 6.
2. ↑  "LFP.fr - Ligue de Football Professionnel - Trophée des Champions - Palmarès". *www.lfp.fr* (in ֆրանսերեն). Արխիվացված է the original 2010 թ․ դեկտեմբերի 26-ին. Retrieved 2018 թ․ մարտի 6.
3. ↑  "Le Trophée des champions à Montréal". *www.arcinfo.ch* (in ֆրանսերեն). Retrieved 2018 թ․ մարտի 6.

Արտաքին հղումներ
----------------

* Ֆրանսիայի սուպերգավաթը LFP.fr կայքում